|  |
| --- |
|  |
|  |
|  |
|  |

Muinaismuistolain uudistamista valmisteleva työryhmä

Kokous 12/2022

|  |  |
| --- | --- |
| Aika | Tiistai 25.1.2022 klo 9.00–11.00 |
| Paikka | Etäkokous Teams-sovelluksella |
| Paikalla | Ylijohtaja Riitta Kaivosoja, opetus- ja kulttuuriministeriö, puheenjohtajaHallitussihteeri Matleena Haapala, ympäristöministeriö Neuvotteleva virkamies Johanna Hautakorpi, oikeusministeriöProfessori Vesa-Pekka Herva, Oulun yliopistoHallitusneuvos Joni Hiitola, opetus- ja kulttuuriministeriö Ma. lakimiessihteeri Sarita Kämäräinen, saamelaiskäräjät Yli-intendentti Jutta Kuitunen, MuseovirastoKulttuuriasiainneuvos Päivi Salonen, opetus- ja kulttuuriministeriöYli-intendentti Helena Taskinen, MuseovirastoHallitusneuvos Hanna Kiiskinen, opetus- ja kulttuuriministeriö, sihteeriLakimies Juha Maaperä, Museovirasto, sihteeri Erikoistutkija Päivi Maaranen, Museovirasto, sihteeri |

# Kokouksen avaus ja esityslistan hyväksyminen

Puheenjohtaja avasi kokouksen. Hyväksyttiin esityslista.

# Edellisen kokouksen (15.12.2021) pöytäkirjan hyväksyminen

Hyväksyttiin edellisen kokouksen pöytäkirja.

# Tiedon välittäminen arkeologisesta kulttuuriperinnöstä

Lakimies Juha Maaperä alusti asiaa, minkä jälkeen keskusteltiin muun muassa ilmoitusmenettelyn toimijoista ja kustannusvaikutuksista, viranomaisten järjestelmien yhteentoimivuuden tavoitteesta, kenttätöiden vähimmäisvaatimusten normiluonteesta ja oikaisuvaatimusmenettelystä. Sovittiin, että sihteeristö jatkaa asian valmistelua käydyn keskustelun pohjalta.

# Lain tarkoitus ja tavoitteet

Lakimies Juha Maaperä alusti asiaa. Pykälämuotoilua pidettiin pääosin hyvänä. Sovittiin, että kirjallisia kommentteja voi lähettää erikseen sihteeristölle ja että saamelaisten arkeologisen kulttuuriperinnön osalta asiaa käsitellään seuraavassa kokouksessa.

# Vuoden 2022 työsuunnitelma

Erikoistutkija Päivi Maaranen esitteli sihteeristön laatiman työsuunnitelman vuodelle 2022.Todettiin, että työskentelyn tässä vaiheessa on tärkeää, että työryhmän jäsenet kommentoivat aktiivisesti luonnoksia pykäliksi ja niitä koskeviksi perusteluiksi. Sovittiin, että aineistot viedään tätä tarkoitusta varten Tiimeriin Word-muodossa. Sovittiin lisäksi, että järjestetään arkeologeille vielä toinen lakiuudistusta koskeva keskustelutilaisuus, ja hyväksyttiin työsuunnitelma.

# Muut asiat

Ei ollut muita asioita.

# Kokouksen päättäminen

Puheenjohtaja päätti kokouksen klo 11. Seuraava kokous 16.2.2022.

|  |
| --- |
| Vastaanottajat |
| Kopion saajat |